Diari Oficial de la Generalitat Valenciana


Sumari del DOGV 6183, del 13-01-2010 (2009/14099)

Informació pública de la modificació puntual de l'ordenació detallada de les normes subsidiàries de planejament de Catadau per a l'ordenació del carrer de la Lloma Pagà.
-------------------------------------------------------------------------------------------------------------------------------------------------------------------------

### Dades del document

Número de DOGV
:   6183

Data del DOGV
:   13-01-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/14662


Data del document
:   11-11-2009

Organisme emissor
:   Ajuntament de Catadau

Tipus de document
:   Informació Pública

Descriptors 

:   * Catadau
    * administració local
    * pla d'urbanisme

Informació pública de la modificació puntual de l'ordenació detallada de les normes subsidiàries de planejament de Catadau per a l'ordenació del carrer de la Lloma Pagà. [2009/14480]  
Vist el document de modificació puntual de l'ordenació detallada de les NNSS de planejament de Catadau que té com a objecte l'ordenació del carrer de la Lloma Pagà.  
Vist que en l'illa situada entre els carrers de Benifaió i Sollana històricament s'ha conformat per via de fet un vial a qual donen façana diverses parcel·les i que de facto s'utilitza pel trànsit rodat i com a via de pas i comunicació entre els carrers de Sollana i Piscina.  
Vist que les normes subsidiàries del municipi, aprovades definitivament per la Comissió d'Urbanisme, en data 28 de març de 1989, no arrepleguen la situació fàctica real pel que fa a l'existència del mencionat vial, que des de fa molts anys està funcionant i és usat com a tal pels veïns del municipi.  
Atés que la modificació puntual que es proposa afecta l'ordenació detallada ja que es pretén donar solució a l'actual situació de les edificacions, tenint en compte que aproximadament el 36% de les parcel·les que donen façana al carrer l'ordenació del qual es preveu no tenen un altre accés, ja que únicament donen façana a aquest, per la qual cosa al seu torn, encara que de manera formal, es dotarà les dites parcel·les de les condicions d'ordenació necessàries perquè, una vegada completada la urbanització, si és el cas, adquirisquen la condició de solar.  
De conformitat amb l'article 37.2 de la Llei Urbanística Valenciana (LUV) que establix que les decisions sobre l'ordenació detallada corresponen al municipi, la competència per a l'aprovació definitiva dels plans que només es referisquen a l'ordenació detallada és de l'Ajuntament.  
Atés el que establix l'article 90.2 de la LUV que remet, respecte de la informació al públic, al procediment regulat per l'article 83.2.a) de la LUV, per als plans generals.  
La Junta de Govern Local, en virtut de les competències que té delegades, adopta l'acord següent:  
Primer. Sotmetre a exposició al públic, per un termini d'un mes, el document de modificació puntual de l'ordenació detallada de les NNSS de planejament de Catadau per a l'ordenació del carrer de la Lloma Pagà, per mitjà de la inserció del corresponent edicte en el Diari Oficial de la Comunitat Valenciana i en un diari no oficial de màxima difusió a la localitat.  
Segon. Des de l'endemà de la publicació de l'acord d'informació al públic s'aplicarà el règim de suspensió de llicències regulat en l'article 101.2 de la LUV, per a les llicències d'edificació i parcel·lació, en l'àmbit afectat per la present modificació.  
El present edicte és un acte de tràmit i contra aquest no pot interposar-se cap recurs.  
Catadau, 11 de novembre de 2009.- L'alcalde: Rafael Pellicer Esteve.